Toshkent shahrida yangi o‘quv yilining ilk kunida jamoat transporti (avtobus va elektrobuslar) ishi haqida ma’lumot berildi. Foto: Kun.uz “Toshshahartransxizmat” xabariga ko‘ra, 2023 yil 4 sentabr kuni avtobus yo‘nalishlari soni 167 tani, yo‘nalishga chiqarilgan avtobuslar soni 1707 tani, yo‘lovchilar soni 806 721 nafarni, qatnovlar soni 21 718 tani, oraliq interval 8-10 daqiqani tashkil etgan. Bundan tashqari, shu kuni daromad 1 milliard so‘mdan ziyod bo‘lgan. Ushbu ko‘rsatkichlar 2022 yil 5 sentabr kuni quyidagicha ko‘rinish olgan: avtobus yo‘nalishlari soni — 152 ta;  yo‘nalishga chiqarilgan avtobuslar soni — 841 ta;  yo‘lovchilar soni — 414 874;  qatnovlar soni — 11 127;  oraliq interval — 15-20 daqiqa;  daromad — 482 574,4 ming so‘m.